ЗАДАННІ

для правядзення школьнай алімпіяды па вучэбных прадметах “Беларуская мова” і “Беларуская літаратура (літаратурнае чытанне)”

1. **Вызначы колькасць літар і гукаў у словах:**

А) сузор’е

Б) зацішша

В) дзядзька

Г) яблык

Д) серабрыстая

2. **Дадзены радкі з верша Г. Бураўкіна “Рэкі Беларусі”**

О, рэкі, рэкі Беларусі!

Сярод лугоў, сярод лясоў!

Калі я гімн саткаць збяруся

З блакітных вашых паясоў?

- Колькі ўсяго назоўнікаў у форме адзіночнага ліку Вінавальнага склону ўжыта у вершы?

- З чым параўноўвае аўтар рэкі Беларусі?

3. **Колькі гукаў “б” ужыта у вершаваных радках А. Дзеружынскага?**

Буська,

Бацянок,

Белы-белы кафтанок.

Басаногі ён,

Без ботаў

Ходзіць, бродзіць па балотах?

4. **Перакладзіце на беларускую мову наступныя слов**ы:

Потолок -

Амбар -

Занавески -

Помощь -

Тропинка -

Одеяло -

Юбка -

Зеркало -

5. Яе таўкуць у ступе і носяць рэшатам тыя, хто займаецца марнай справай; у яе хаваюць канцы несумленныя людзі. **Што гэта?**

**Запішы адказ.**

6. **Выпішыце назоўнікі ў тры слупкі. У першы - назоўнікі, якія бываюць толькі ў адзіночным ліку, у другі - якія бываюць толькі ў множным ліку, у трэці - якія могуць быць у адзіночным ліку і ў множным ліку:** срэбра, вароты, бераг, шчырасць, суткі, сарокі, малако, шахматы, рэкі, прастата, санкі, хлопчык.

7. **Якія назоўнікі маюць форму толькі адзіночнага ліку. Падкрэсліце.**

А) прыгажосць, дзверы, яблык.

Б) чарніцы, бензін, твар.

В) паводзіны, алоўкі, бляск.

8. **Прачытайце тэкст. Дайце загаловак тэксту.**

Алеся і Антось вельмі любілі кветкі . У іх нават быў свой садок, у якім расло мноства розных кветак. А яшчэ дзеці любілі глядзець на неба, калі па ім беглі хмаркі. Гэта толькі здаецца, што ўсе хмаркі рухаюцца аднолькава. На самай справе яны даганяюць адна адну, мяняюць форму і колер.

Вось такія вясёлыя хмаркі і запрыкмецілі дзеці. Яны заўсёды былі падобныя на кветкі: то на рамонак, то на незабудку, то на ружу, то на півоню, калі чырванела ў промнях вечаровага сонца. А Антось бачыў валошкі і званочкі, а далей і прыгожы бэз, над якім узнімаліся парашутысты дзьмухаўца. Дзеці махалі ім рукамі, а хмаркі палівалі іх кветачкі ў садочку.

**Назавіце імёны дзяцей?**

**Якія хмаркі ўбачыла дзяўчынка?**

**Якія хмаркі ўбачыў хлопчык?**

**У апошнім сказе вызначы склон назоўнікаў.**

Адказы на алімпіядныя заданні па вучэбных прадметах “Беларуская мова” і “Беларуская літаратура(літаратурнае чытанне) і ацэнка заданняў”

Максімальная колькасць балаў - 55

|  |  |
| --- | --- |
| Адказы | Колькасць балаў |
| 1. 1)Сузор'е - 6 л., 7 г.  2) Зацішша - 7 л., 6 г.  3)Дзядзька - 8 л., 5 г.  4) Яблык - 5 л., 6 г.  5)Серабрыстая - 11 л., 12 г. | 5б. |
| 2. Гімн - адз. л., В. скл.  З блакітнымі паясамі. | 2б. |
| 3. 6 гукаў “б” | 6б. |
| 4. Столь  Свіран  Фіранкі  Дапамога  Сцежка  Коўдра  Спадніца  Люстэрка | 8б. |
| 5. Вада | 4б. |
| 6. адз. л. мн. л. адз.л. і мн. л.  Срэбра Вароты Бераг  Шчырасць Суткі Сарокі  Малако Шахматы Рэкі  Прастата Санкі Хлопчык | 12б. |
| 7. Прыгажосць, бензін, бляск. | 3б. |
| 8. 1) Назва твора “Вясёлая хмарка” або іншыя.  2) Алеся і Антось.  3) Рамонак, незабудка, ружа, півоня.  4) Валошкі, званочкі, бэз, дзьмухавец.  5) Дзеці(Н. скл.), рукамі (Т. скл.), хмаркі(Н. скл.), кветачкі (В. скл.), у садочку ( М. скл.) | 15б. |